CELEX: C2007/042/29
Language: et
Date: 2007-02-24 00:00:00
Title: Kohtuasi C-525/06: Eelotsusetaotlus, mille esitas Rechtbank van koophandel te Hasselt (Belgia) 22. detsembril 2006 — NV de Nationale Loterij versus BVBA Customer Service Agency

24.2.2007   
            
            
               ET
            
            
               Euroopa Liidu Teataja
            
            
               C 42/17
            
         Eelotsusetaotlus, mille esitas Rechtbank van koophandel te Hasselt (Belgia) 22. detsembril 2006 — NV de Nationale Loterij versus BVBA Customer Service Agency
   (Kohtuasi C-525/06)
   (2007/C 42/29)
   Kohtumenetluse keel: hollandi
   Eelotsusetaotluse esitanud kohus
   Rechtbank van koophandel te Hasselt
   Põhikohtuasja pooled
   
      Hageja: NV de Nationale Loterij
   
      Kostja: BVBA Customer Service Agency
   Eelotsuse küsimused
   
               1.
            
            
               Kas EÜ artiklit 49 tuleb tõlgendada nii, et kuigi siseriiklik säte, nimelt 19. aprilli 2002. aasta seaduse artikkel 37, mis piirab selle ettevõtja turule juurdepääsu, kes tahab müüa kasusaamise eesmärgil Euro Millions-loto rühmaosavõtu kuponge, on piirava iseloomuga, on see lubatav avaliku huvi esinemisel (mängimise läbi pillamise ärahoidmine), teades et
               
                           a)
                        
                        
                           Nationale Loterij, mis on omandanud seadusliku monopoli Belgia riigilt ja maksab selle eest monopolitasu ja mille eesmärk on suunata inimesele omast mängukirge, reklaamib regulaarselt osavõttu Euro Millions-lotost, tegelikult seeläbi mängukirge tugevdades;
                        
                     
                           b)
                        
                        
                           Nationale Loterij regulaarsel reklaamil ja tema müügimeetoditel on turgu laiendav mõju, mille eesmärk on pigem Nationale Loterij maksimaalse kasumi saavutamine (finantshuvid) kui inimesele omase mängukire suunamine;
                        
                     
                           c)
                        
                        
                           vähem piiravad meetmed, nagu võimalike panuste ja võidusummade piiramine, võib paremini viia püstitatud eesmärgi — suunata inimesele omast mängukirge — saavutamisele?
                        
                     
         
               2.
            
            
               Kas piirav siseriiklik säte, nimelt 19. aprilli 2002. aasta seaduse artikkel 37, mis takistab turule juurdepääsu ettevõtjale, kes kavatseb müüa kasusaamise eesmärgil kuponge osalemiseks Euro Millions-lotos, on vastuolus teenuste osutamise vabaduse põhimõttega (EÜ artikkel 49), kui kostja ise ei korralda loteriid, vaid tegelikult soovib kasusaamise eesmärgil oma osaluskupongide abil Euro Millions-loto rühmaosavõttu korraldada?